
	Σας καταθέτω την αίτηση και τα δικαιολογητικά για απαλλαγή από την υποχρέωση καταβολής διδάκτρων στο Διατμηματικού Προγράμματος Μεταπτυχιακών Σπουδών “Εφαρμοσμένη Γεωπληροφορική”, σύμφωνα με τα όσα προβλέπονται  στο αρθρ. 86 του ν. 4957/2022 και στην απόφαση “Ρύθμιση θεμάτων σχετικά με τη διαδικασία δωρεάν φοίτησης σε Πρόγραμμα Μεταπτυχιακών Σπουδών με τέλη φοίτησης”  (ΦΕΚ 4899/Β/16-09-2022, τΒ). Επιπλέον, δηλώνω υπεύθυνα ότι τα δικαιολογητικά που καταθέτω στο πλαίσιο της αίτησής μου είναι ακριβή και αληθή.

Υπογραφή


Σημειώνεται ότι το παρόν επέχει θέση Υπεύθυνης Δήλωσης, σύμφωνα με τα οριζόμενα στο άρθρο 5, παραγρ.1 της υπ’ αριθμ.108990/Ζ1 Απόφασης του Υπουργείου Παιδείας και Θρησκευμάτων (ΦΕΚ. 4899/Β/16.09.2022).
Σημειώστε με (Χ) τα δικαιολογητικά που υποβάλλονται με την αίτησή σας:


	Αίτηση, η οποία επέχει θέση υπεύθυνης δήλωσης

	

	α) Αιτούντες/ούσες που δεν έχουν συμπληρώσει το εικοστό έκτο (26ο) έτος της ηλικίας τους και είναι άγαμοι/ες ή δεν έχουν συνάψει σύμφωνο συμβίωσης

Αντίγραφα των δηλώσεων Ε1 και των εκκαθαριστικών (συμπεριλαμβανομένου του εκκαθαριστικού ΕΝΦΙΑ) του συνόλου των μελών της οικογένειας του/της αιτούντος/ούσης, ήτοι του/της ίδιου/ας του/της αιτούντος/ης, των γονέων του/της, ανεξαρτήτως αν κάνουν κοινή ή χωριστή φορολογική δήλωση, και των αδελφών του/της έως είκοσι έξι (26) ετών, εφόσον είναι άγαμοι/ες και έχουν ίδιο φορολογητέο εισόδημα, των δυο τελευταίων οικονομικών ετών για τα οποία, κατά το χρόνο επιλογής στο ΠΜΣ, έχει ολοκληρωθεί η εκκαθάριση φόρου.
Σε περίπτωση διαζευγμένων γονέων, προσκομίζεται η δήλωση Ε1 και το εκκαθαριστικό του γονέα στον οποίο ο/η αιτών/ούσα είναι καταχωρημένος/η ως εξαρτώμενο μέλος ή ήταν καταχωρημένος/η πριν την υποβολή φορολογικής δήλωσης αυτοτελώς.
	

	β) Αιτούντες/ες που έχουν συμπληρώσει το εικοστό έκτο (26ο) έτος της ηλικίας τους, και είναι άγαμοι/ες ή δεν έχουν συνάψει σύμφωνο συμβίωσης

Αντίγραφα των δηλώσεων Ε1 και των εκκαθαριστικών (συμπεριλαμβανομένου του εκκαθαριστικού ΕΝΦΙΑ) του/της αιτούντος/ούσης, των δυο τελευταίων οικονομικών ετών για τα οποία, κατά τον χρόνο επιλογής στο ΠΜΣ, έχει ολοκληρωθεί η εκκαθάριση φόρου.

	

	γ) Αιτούντες/ες έγγαμοι/ες ή αιτούντες/ες που έχουν συνάψει σύμφωνο συμβίωσης 

Αντίγραφα των δηλώσεων Ε1 και των εκκαθαριστικών (συμπεριλαμβανομένου του εκκαθαριστικού ΕΝΦΙΑ) του/της ιδίου/ας και του/της ή της/του συζύγου ή συμβιούντος/ούσης του/της, των δύο τελευταίων οικονομικών ετών για τα οποία, κατά τον χρόνο επιλογής στο ΠΜΣ, έχει ολοκληρωθεί η εκκαθάριση φόρου.
	

	δ) Αιτούντες/ες το ήμισυ (50%) από την υποχρέωση καταβολής τελών φοίτησης, (εφόσον δεν έχουν συμπληρώσει το 26ο έτος της ηλικίας τους και είναι τέκνα τρίτεκνης ή πολύτεκνης οικογένειας ή τέκνα άγαμου γονέα ή ορφανά τουλάχιστον από έναν (1) γονέα ή άτομα με αναπηρία ή μέλη νοικοκυριού με άτομο με αναπηρία και εφόσον ο μέσος όρος του αθροίσματος των φορολογητέων εισοδημάτων των δύο (2) τελευταίων οικονομικών ετών του συνόλου των μελών της οικογένειάς τους υπερβαίνει το εβδομήντα τοις εκατό (70%) και δεν υπερβαίνει το εκατό τοις εκατό (100%) του εθνικού διάμεσου διαθέσιμου ισοδύναμου εισοδήματος) 
	

	Πιστοποιητικό/ά οικογενειακής κατάστασης από τον Δήμο, στο δημοτολόγιο του οποίου είναι εγγεγραμμένα όλα τα μέλη της οικογένειας με κανονική εγγραφή εκδοθέν/ντα εντός των τελευταίων τριών μηνών.
	

	Πιστοποιητικό σπουδών για τέκνα, τα οποία μετά τη συμπλήρωση του 18ου έτους της ηλικίας τους φοιτούν στη μέση εκπαίδευση, σε ανώτερο ή ανώτατο εκπαιδευτικό Ίδρυμα της Ελλάδας ή αναγνωρισμένο του εξωτερικού, καθώς και σε Ινστιτούτα Επαγγελματικής Κατάρτισης (Ι.Ε.Κ.) ή σε Κολέγια ή στο Μεταλυκειακό έτος - Τάξη Μαθητείας των ΕΠΑ.Λ. Εάν πρόκειται για εκπαιδευτικό ίδρυμα χώρας του εξωτερικού, εκτός των χωρών της Ευρωπαϊκής Ένωσης, το πιστοποιητικό σπουδών πρέπει να είναι θεωρημένο από το Ελληνικό Προξενείο.
	

	Ιατρική γνωμάτευση των Κέντρων Πιστοποίησης Αναπηρίας (ΚΕ.Π.Α.) ή απόφαση Υγειονομικής Επιτροπής του Ι.Κ.Α., ή των Ανωτάτων Υγειονομικών Επιτροπών του Στρατού (Α.Σ.Υ.Ε.), του Ναυτικού (Α.Ν.Υ.Ε.), της Αεροπορίας (Α.Α.Υ.Ε.) και της Ελληνικής Αστυνομίας, για τον/την ίδιο/α ή για εξαρτώμενο μέλος του νοικοκυριού με ποσοστό αναπηρίας 67% και άνω. Τα εν λόγω δικαιολογητικά θα πρέπει να είναι σε ισχύ τη χρονική στιγμή που υποβάλλεται η αίτηση και να προκύπτει η διάρκεια της αναπηρίας από αυτά.
	

	Ληξιαρχική πράξη θανάτου του αποβιώσαντος γονέα, αν ο/η φοιτητής/τρια έχει δηλώσει ορφανός/ή από τον έναν ή και τους δύο γονείς.
	

	Διαζευκτήριο, σε περίπτωση που ο/η φοιτητής/τρια είναι διαζευγμένος/η ή δηλώνει τέκνο διαζευγμένων γονέων.
	

	Υπεύθυνη δήλωση, από την οποία να προκύπτει ότι δεν έχει κάνει χρήση του δικαιώματος απαλλαγής από τα τέλη φοίτησης σε Π.Μ.Σ. με τη διάταξη του άρθρου 86 του ν. 4957/2022 και ότι δεν λαμβάνει υποτροφία από άλλη πηγή.

